Shane Long

pisi|Shane Long 2014. aastal Hull City särgis
Shane Patrick Long (sündinud 22. jaanuaril 1987 Gortnahoe's) on Iirimaa jalgpallur, kes mängib ründajana Inglismaa Premier League'i klubis Southampton ja Iirimaa jalgpallikoondises.

Noorena mängis Long hurlingut ja gaeli jalgpalli. Jalgpallurikarjääri alustas ta 2005. aastal Cork Citys. Juba sama aasta juunis sõlmis ta lepingu Inglismaa esiliiga klubiga Reading. Reading tuli hooajal 2005–06 Inglismaa esiliiga võitjaks ja tõusis kõrgliigasse. 20. jaanuaril 2007 lõi ta mängus Sheffield Unitedi vastu oma esimese värava Premier League'is. Alates hooajast 2008–09 mängis ta Readinguga taas esiliigas. Hooajal 2010–11 lõi ta esiliigas koguni 21 väravat. 2010. aastal valiti ta Iirimaa parimaks mängijaks välisliigas. 2011. aastal valiti ta Readingu hooaja parimaks mängijaks.

2011. aasta augustis sõlmis Long lepingu Inglismaa kõrgliiga klubiga West Bromwich Albion. Ta mängis West Bromwich Albionis kokku kaks ja pool hooaega. 2014. aasta jaanuaris liitus ta Hull Cityga, kus mängis vaid hooaja 2013–14 lõpuni.

2014. aasta augustis sõlmis ta nelja-aastase lepingu Inglismaa kõrgliiga klubiga Southampton. Üleminekusumma oli umbes 12 miljonit naelsterlingit."Shane Long: Southampton sign Hull City striker". BBC Sport. 14.8.2014. Vaadatud 6.2.2019 Hooajal 2015–16 tegi Long taas suurepärase hooaja, lüües Inglismaa kõrgliigas kümme väravat. Samal hooajal valiti ta Southamptoni hooaja parimaks mängijaks. 2016. aastal sõlmis ta Southamptoni uue nelja-aastase lepingu."Long signs new four-year Saints contract". Southampton FC. 21.7.2016. Vaadatud 6.2.2019

23. aprillil 2019 lõi ta mängus Watfordi vastu Premier League'i ajaloo kõige kiirema värava, kui tegi skoori juba 7,69 sekundit pärast avavile kõlamist."Inglismaa jalgpalli kõrgliigas löödi ajalooliselt kiire värav". Sport ERR. 23.4.2019. Vaadatud 25.4.2019 2021. aasta veebruaris läks ta Southamptonist hooaja lõpuni laenule esiliiga klubisse AFC Bournemouth.

Debüüdi Iirimaa jalgpallikoondises tegi Long 7. veebruaril 2007 EM-i valikmängus San Marino vastu. Esimese värava lõi ta koondise särgis 26. mail 2007 sõprusmängus Boliivia vastu.

 Saavutused 
Reading
Football League Championship: 2005–06

 Viited 

 Välislingid 

 Profiil Southampton FC kodulehel

Kategooria:Iirimaa jalgpallurid
Kategooria:Reading FC mängijad
Kategooria:West Bromwich Albion FC mängijad
Kategooria:Hull City AFC jalgpallurid
Kategooria:Southampton FC mängijad
Kategooria:AFC Bournemouthi mängijad
Kategooria:Premier League'i mängijad
Kategooria:The Championshipi mängijad
Kategooria:Sündinud 1987